Kuna  ahjupealne asub põrandast küllaltki kõrgel, on ta olnud mulle lapsepõlves isetegutsemise proovikiviks. Kui ma üles ronides alla ei kukkunud, oli varjamatult meeldiv tunne. Ülesronimist tuli proovida muidugi salaja, sest millised vanemad laseksid väikesel lapsel igasuguseid abivahendeid kasutades turnida kuhugi kõrgele? Ja kuidas ta sealt alla tagasi saab, jääb samuti küsitavaks. Kuid ka pisisaavutuste najal võib õppida võitma või kaotama.